首誌封神

《首誌封神》係一部玄俠小說，由香港作家黃獎創作。

出版
2011年，喺《都市日報》連載。

背景
時間係商朝末年，以商周大戰為背景，出場嘅真實歷史人物包括紂王、妲己、周文王等。

主要人物
鄧嬋玉：可以控制五色石和瓦當潛影，有收集愛情嘅嗜好，同時患有舌棘症，中意挖苦別人。
黃天化：黃飛虎大仔，具「火靈」天賦，被稱為「道術戰神」，但從來無正式打過一場勝仗。
雷震子：憂鬱內向，有口吃嘅將軍，成長為鼓動軍心嘅重要人物。
申公豹：為修行幾千年嘅老虎，深愛九尾狐化身嘅妲己，為佢捍衛商朝。
伯邑考：周文王大仔，深愛妲己，用情至深連情敵申公豹都敬服。
洪錦：自戀自大，恃自己係美男子而處處受惠，直至發現同龍吉公主喺萬年前開始相愛嘅秘密，得知自己轉生百世以來嘅寂寞，係由於一直未搵到龍吉。
殷洪：紂王第二仔，拜龍吉公主為師，後來倒戈改投周朝陣營。

武俠小說